มาร์ค รับ 2 อดีต ส.ส.ชลบุรีไขก๊อก ยันสัมพันธ์ สุเทพ ไม่เปลี่ยนแปลง
อภิสิทธิ์ รับ 2 อดีต ส.ส.ชลบุรี ลาออกจริง ย้ำ จ.ตราด-ฉะเชิงเทรา ยังเหนียวแน่น แจงเหตุดีด รำรี พ้นไลน์กลุ่ม อดีต ส.ส.ปชป.ไม่เกี่ยวเลือกหัวหน้าพรรค ยันสัมพันธ์ สุเทพ ไม่เปลี่ยนแปลง ไฟเขียวหาเสียงชิงหัวหน้าพรรค,เมื่อวันที่ 24 ก.ย.61 ที่พรรคประชาธิปัตย์ นายอภิสิทธิ์ เวชชาชีวะ หัวหน้าพรรคประชาธิปัตย์ กล่าวถึงกรณีที่ นายสรวุฒิ เนื่องจำนงค์อดีต ส.ส.ชลบุรี ยื่นใบลาออกจากพรรคประชาธิปัตย์ ว่า ตนยังไม่เห็นใบลาออก แต่เขาติดต่อแจ้งให้ตนทราบแล้ว สำหรับอดีต ส.ส.พรรคประชาธิปัตย์ในภาคตะวันออกที่มีข่าวลาออกสองคน คือ นายสรวุฒิ และนายประมวล เอมเปีย อดีต ส.ส.ชลบุรี อย่างไรก็ตามสมาชิกพรรคตั้งแต่ จ.ตราด จนถึง จ.ฉะเชิงเทรา ยังคงเหนียวแน่นเหมือนเดิม,นายอภิสิทธิ์ ยังกล่าวถึงการที่ นายรำรี มามะ อดีต ส.ส.นราธิวาส ถูกดีดออกจากไลน์กลุ่มอดีต ส.ส.พรรค ว่า รู้สึกงงว่าเรื่องนี้เกี่ยวข้องกับการเลือกหัวหน้าพรรคได้อย่างไร เพราะความจริงเมื่อมีสมาชิกพรรคมาปรึกษาซึ่งเป็นเรื่องเกี่ยวกับว่าเมื่อย้ายไปอยู่พรรคอื่น ก็ควรออกจากกลุ่มไลน์ของพรรค ทั้งนี้หากเป็นไปตามกระแสข่าวที่ว่า สาเหตุที่คัดชื่อนายรำรีออกจากไลน์กลุ่ม เพราะไม่สนับสนุนตนนั้นถามว่าทำไม นพ.วรงค์ เดชกิจวิกรม อดีต ส.ส.พรรคประชาธิปัตย์ และนายถาวร เสนเนียม อดีตรองหัวหน้าพรรคประชาธิปัตย์ จึงยังอยู่ในไลน์กลุ่ม,เมื่อถามถึงกระแสข่าวที่ว่า นายสุเทพ เทือกสุบรรณ ผู้ร่วมก่อตั้งพรรครวมพลังประชาชาติไทย (รปช.) อยู่เบื้องหลังการสนับสนุน นพ.วรงค์ ชิงตำแหน่งหัวหน้าพรรคนั้น นายอภิสิทธิ์ กล่าวว่า นายสุเทพออกมาปฏิเสธแล้วครั้งหนึ่ง แต่ตนยืนยันว่าความสัมพันธ์ส่วนตัวระหว่างตนกับนายสุเทพไม่มีอะไรเปลี่ยนแปลง,นายอภิสิทธ์ กล่าวว่า ส่วนการประกาศตัวชิงหัวหน้าพรรคอย่างเป็นทางการนั้น จะต้องรอให้ข้อบังคับของพรรคได้รับการรับรองจากที่ประชุมใหญ่ และจะต้องให้กรรมการบริหารพรรคออกระเบียบให้เรียบร้อย พร้อมกับกำหนดวันรับสมัครอีกครั้งหนึ่งเสียก่อน ส่วนใครจะเริ่มหาเสียงแล้วก็ไม่มีปัญหา
อภิสิทธิ์ รับ 2 อดีต ส.ส.ชลบุรี ลาออกจริง ย้ำ จ.ตราด-ฉะเชิงเทรา ยังเหนียวแน่น แจงเหตุดีด รำรี พ้นไลน์กลุ่ม อดีต ส.ส.ปชป.ไม่เกี่ยวเลือกหัวหน้าพรรคยันสัมพันธ์ สุเทพ ไม่เปลี่ยนแปลงไฟเขียว
อภิสิทธิ์ เวชชาชีวะ,ประชาธิปัตย์,ปชป.,ดูด ส.ส.,อดีต ส.ส.ปชป.ลาออก,ข่าวทั่วไป